
				R E F E R A T  D E  A P R O B A R E 
privind aprobarea rectificării Cărții Funciare nr. 68841 Brad


	Conform extrasului C.F. nr. 68841 Brad, Municipiul Brad s-a intabulat  cu imobilul – teren în suprafață de 599 mp. - ”strada Crișan, tronson 2”, imobil situat în vecinătatea digului drept din pământ, aferent cursului de apă a Crișului Alb.
	Prin adresa nr. 6284/12.04.2022, înregistrată la Primăria Municipiului Brad sub nr. 26216/12.04.2022, Administrația Bazinală de Apă Crișuri Oradea ne-a informat că, în urma verificărilor efectuate asupra patrimoniului Statului Român aflat în administrarea A.N. ”Apele Române” – Administrația Bazinală de Apă Crișuri, de pe teritoriul administrativ al municipiului Brad, a identificat o suprapunere a numărului cadastral 68841, proprietatea publică a Municipiului Brad, peste zona de protecție instituită potrivit Anexei nr. 2 ”Lățimea Zonelor de Protecție” la Legea apelor nr. 107/1996, actualizată.
	În urma măsurătorilor efectuate de către topograf autorizat, Fruja Ioan – Vasile și a consultării Serviciului Cadastru și Patrimoniu din cadrul Administrației Bazinale de Apă Crișuri Oradea, s-a constatat că suprafața terenului înscris în C.F. nr. 68841 Brad trebuie rectificată prin modificarea suprafeței scriptice de 599 mp., în sensul că suprafața reală este de 124 mp..
	În contextul celor de mai sus am inițiat prezentul proiect de hotărâre prin care am propus rectificarea Cărții Funciare nr. 68841 Brad și-l supun spre dezbatere plenului Consiliului Local al Municipiului Brad în forma prezentată.	
În susţinerea propunerii mele invoc prevederile art. 907 din Codul Civil, republicat, cu modificările și completările ulterioare, ale art. 105, art. 106 și art. 110  din Regulamentul de avizare, recepție și înscriere în evidențele de cadastru și carte funciară aprobat prin Ordinul nr. 700/2014 al Agenției Naționale de Cadastru și Publicitate Imobiliară, cu modificările și completările ulterioare, ale Legii nr. 7/1996 a cadastrului și a publicității imobiliare, republicată, cu modificările și completările ulterioare, ale art. 129 alin. 2 lit. c, alin. 6 lit. a, alin. 7 lit. c din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

